ΝΟΜΟΣΧΕΔΙΟ ΜΕ ΤΙΤΛΟ:

**«Ο ΠΕΡΙ ΤΗΣ ΕΠΟΠΤΕΙΑΣ ΤΗΣ ΑΓΟΡΑΣ ΝΟΜΟΣ ΤΟΥ 2022»**

|  |  |
| --- | --- |
| Προοίμιο. | Για σκοπούς,  |
|  |  |
|  | (α) | θέσπισης νομοθετικού πλαισίου αναφορικά με τον έλεγχο της αγοράς και τις βασικές ή ουσιώδεις απαιτήσεις που πρέπει να πληρούν καθορισμένες κατηγορίες προϊόντων, οι οποίες μεταφέρονται με δευτερογενή νομοθεσία δυνάμει του παρόντος Νόμου, |
|  |  |  |
| Επίσημη Εφημερίδα της Ε.Ε.: L169, 25.6.2019,σ.1. | (β) | εφαρμογής της πράξης της Ευρωπαϊκής Ένωσης με τίτλο «Κανονισμός (ΕΕ) 2019/1020 του Ευρωπαϊκού Κοινοβουλίου και του Συμβουλίου, της 20ης Ιουνίου 2019, για την εποπτεία της αγοράς και την τροποποίηση της Οδηγίας 2004/42/ΕΚ και των Κανονισμών (ΕΚ) αριθ. 765/2008 και ΕΕ αριθ. 305/2011»,  |
|  |  |  |
| Επίσημη Εφημερίδα της Ε.Ε.: L91, 29.3.2019,σ. 1. | (γ) | εφαρμογής της πράξης της Ευρωπαϊκής Ένωσης με τίτλο «Κανονισμός (ΕΕ) 2019/515 του Ευρωπαϊκού Κοινοβουλίου και του Συμβουλίου, της 19ης Μαρτίου 2019, σχετικά με την αμοιβαία αναγνώριση των εμπορευμάτων που κυκλοφορούν νόμιμα στην αγορά άλλου κράτους μέλους και την κατάργηση του Κανονισμού (ΕΚ) αριθ. 764/2008». |
|  |  |
|  | Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί της Εποπτείας της Αγοράς Νόμος του 2022.  |
|  |  |
|  | **ΜΕΡΟΣ Ι – ΓΕΝΙΚΕΣ ΔΙΑΤΑΞΕΙΣ** |
|  |  |
| Ερμηνεία. | 2.-(1) Για τους σκοπούς του παρόντος Νόμου, εκτός εάν από το κείμενο προκύπτει διαφορετική έννοια- |
|  |  |
|  | «αρμόδια αρχή» σημαίνει την καθορισμένη, δυνάμει νόμου ή κανονισμού για κάθε προϊόν, αρχή και κάθε πρόσωπο το οποίο εξουσιοδοτείται από την αρμόδια αρχή για εφαρμογή των Κανονισμών και/ή της εθνικής νομοθεσίας που εναρμονίζει την ενωσιακή νομοθεσία που παρατίθεται στο Παράρτημα Ι του Κανονισμού (ΕΕ) 2019/1020, καθώς και για την εποπτεία της αγοράς και για άσκηση των εξουσιών της αρμόδιας αρχής· |
|  |  |
|  | «Επιτροπή» σημαίνει την Ευρωπαϊκή Επιτροπή· |
|  |  |
|  | «Κανονισμοί» σημαίνει τους Kανονισμούς οι οποίοι εκδίδονται με βάση το άρθρο 41 του παρόντος Νόμου για κάθε συγκεκριμένο προϊόν  το οποίο περιλαμβάνεται στο Παράρτημα· |
|  |  |
| ΕπίσημηΕφημερίδα της Ε.Ε.: L9129.03.2019,σ.1. | «Κανονισμός (ΕΕ) 2019/515» σημαίνει την πράξη της Ευρωπαϊκής Ένωσης με τίτλο «Κανονισμός (ΕΕ) 2019/515 του Ευρωπαϊκού Κοινοβουλίου και του Συμβουλίου, της 19ης Μαρτίου 2019 σχετικά με την αμοιβαία αναγνώριση των εμπορευμάτων που κυκλοφορούν νόμιμα στην αγορά άλλου κράτους μέλους και την κατάργηση του Κανονισμού (ΕΚ) αριθ. 764/2008»· |
|  |  |
| ΕπίσημηΕφημερίδα της Ε.Ε.: L16925.06.2019,σ.1. | «Κανονισμός (ΕΕ) 2019/1020» σημαίνει την πράξη της Ευρωπαϊκής Ένωσης με τίτλο «Κανονισμός (ΕΕ) 2019/1020 του Ευρωπαϊκού Κοινοβουλίου και του Συμβουλίου, της 20ης Ιουνίου 2019, για την εποπτεία της αγοράς και την τροποποίηση της Οδηγίας 2004/42/ΕΚ και των Κανονισμών (ΕΚ) αριθ. 765/2008 και ΕΕ αριθ. 305/2011, όπως αυτός εκάστοτε τροποποιείται ή αντικαθίσταται· |
|  |  |
|  | «κοινοποιημένος οργανισμός» σημαίνει κάθε οργανισμό αξιολόγησης της συμμόρφωσης που κοινοποιείται από κράτος μέλος στην Επιτροπή και στα άλλα κράτη μέλη, και περιλαμβάνεται στον κατάλογο κοινοποιημένων οργανισμών που δημοσιοποιεί η Επιτροπή, μαζί με τον αριθμό μητρώου που του έχει χορηγηθεί και των δραστηριοτήτων για τις οποίες έχει κοινοποιηθεί· |
|  |  |
|  | «κοινοποίηση» σημαίνει την πράξη με την οποία τα κράτη μέλη κοινοποιούν στην Επιτροπή και στα άλλα κράτη μέλη, τους οργανισμούς που έχουν λάβει έγκριση για εκτέλεση των καθηκόντων αξιολόγησης της συμμόρφωσης ως τρίτοι στο πλαίσιο των σχετικών με το προϊόν οδηγιών· |
|  |  |
|  | «Κοινοποιούσα Αρχή» σημαίνει την αρχή που θεσπίζεται δυνάμει του άρθρου 9· |
|  |  |
|  | «Κυπριακός Οργανισμός Προώθησης Ποιότητας» σημαίνει τον οργανισμό που εγκαθιδρύεται δυνάμει του περί Διαπίστευσης, Τυποποίησης και Τεχνικής Πληροφόρησης Νόμου του 2002, όπως αυτός εκάστοτε τροποποιείται ή αντικαθίσταται και ο οποίος ενεργεί ως ο εθνικός οργανισμός διαπίστευσης σύμφωνα με τον Κανονισμό (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, για τον καθορισμό των απαιτήσεων διαπίστευσης και για την κατάργηση του Κανονισμού (ΕΟΚ) αριθ. 339/93· |
|  |  |
|  | «οργανισμός αξιολόγησης της συμμόρφωσης» σημαίνει τον οργανισμό ο οποίος πραγματοποιεί δραστηριότητες αξιολόγησης της συμμόρφωσης, συμπεριλαμβανομένων βαθμονομήσεων, δοκιμών, πιστοποίησης και επιθεώρησης· |
|  |  |
|  | «Συντονίστρια Αρχή» σημαίνει το Υπουργείο Ενέργειας, Εμπορίου και Βιομηχανίας· |
|  |  |
|  | «Υπουργός» σημαίνει τον Υπουργό Ενέργειας, Εμπορίου και Βιομηχανίας. |
|  |  |
|  | (2) Οποιοιδήποτε όροι περιέχονται στον παρόντα Νόμο και δεν ορίζονται ειδικά σε αυτόν, έχουν την έννοια που αποδίδεται στους όρους αυτούς από τον Κανονισμό (ΕΕ) 2019/1020.  |
|  |  |
| Πεδίο Εφαρμογής.  | 3. Ο παρών Νόμος εφαρμόζεται:  |
|  |  |
|  |  | (α) σε κάθε προϊόν, το οποίο εμπίπτει σε οποιαδήποτε κατηγορία προϊόντων ή διέπεται από τις φυσικές ιδιότητες που περιλαμβάνονται στο Παράρτημα, στην έκταση και όπως καθορίζεται στους Κανονισμούς· |
|  |  |  |
|  |  | (β) στα προϊόντα, τα οποία υπόκεινται στην ενωσιακή νομοθεσία, η οποία παρατίθεται στο Παράρτημα Ι του Κανονισμού (ΕΕ) 2019/1020 και μεταφέρεται σε εθνική νομοθεσία, όπου αυτό απαιτείται, ελλείψει ειδικότερων διατάξεων με τον ίδιο στόχο, οι οποίες να ρυθμίζουν με ειδικότερο τρόπο συγκεκριμένες πτυχές της εποπτείας της αγοράς.  |
|  |  |  |
| Σκοπός. | 4. Σκοπός του παρόντος Νόμου είναι: |
|  |  | (α) η αποτελεσματική εποπτεία της αγοράς· |
|  |  |  |
|  |  | (β) η διασφάλιση της διάθεσης και/ή διαθεσιμότητας στην αγορά αποκλειστικά συμμορφούμενων προϊόντων, τα οποία να πληρούν απαιτήσεις που εγγυώνται υψηλό επίπεδο προστασίας των δημόσιων συμφερόντων, όπως η υγεία και η ασφάλεια γενικά, η υγεία και η ασφάλεια στον χώρο εργασίας, η προστασία των καταναλωτών, η προστασία του περιβάλλοντος και της δημόσιας ασφάλειας και κάθε άλλου δημόσιου συμφέροντος που καλύπτεται από τη σχετική νομοθεσία· |
|  |  |  |
|  |  | (γ) η αποτελεσματική εφαρμογή του Κανονισμού (ΕΕ) 2019/1020. |
|  |
|  | **ΜΕΡΟΣ II - ΓΕΝΙΚΕΣ ΑΡΧΕΣ ΠΟΥ ΔΙΕΠΟΥΝ ΤΗΝ ΕΦΑΡΜΟΓΗ ΤΟΥ ΝΟΜΟΥ** |
|  |  |
| Διάθεση, διαθεσιμότητα προϊόντων στην αγορά και θέση σε λειτουργία.  | 5. Προϊόν επιτρέπεται να διατίθεται ή να καθίσταται διαθέσιμο στην αγορά, μόνο εφόσον συμμορφώνεται με τις διατάξεις του Νόμου και/ή των Κανονισμών και/ή των απαιτήσεων που καθορίζονται στην ενωσιακή νομοθεσία εναρμόνισης που παρατίθεται στο Παράρτημα Ι του Κανονισμού (ΕΕ) 2019/1020, όπως αυτή μεταφέρεται σε εθνική νομοθεσία, όπου αυτό απαιτείται.  |
|  |  |
| Ταυτόχρονη εφαρμογή Κανονισμών επί προϊόντος.  | 6. Προϊόν, για το οποίο τυγχάνουν εφαρμογής περισσότεροι από ένας Κανονισμοί, διατίθεται ή καθίσταται διαθέσιμο στην αγορά μόνο σε περίπτωση κατά την οποία συμμορφώνεται πλήρως με όλους τους σχετικούς με αυτό Κανονισμούς. |
|  |  |
| Ευθύνη Εργοδοτών  89(Ι) του 1996158(I) του 200125(I) του 200241(I) του 200399(I) του 200333(I) του 2011170(I) του 2015178(I) του 2015. | 7.-(1) Τηρουμένων των διατάξεων του περί Ασφάλειας και Υγείας στην Εργασία Νόμου του 1996, καθώς και οποιουδήποτε άλλου νόμου τον τροποποιεί ή τον αντικαθιστά, ο εργοδότης οφείλει να προμηθεύεται ή να χρησιμοποιεί αποκλειστικά προϊόντα, τα οποία συμμορφώνονται με τις πρόνοιες του παρόντος Νόμου και/ή των Κανονισμών. |
|  |  |
|  | (2) Κανονισμοί δύνανται να προβλέπουν περαιτέρω υποχρεώσεις του εργοδότη σε σχέση με συγκεκριμένα προϊόντα. |
|  |  |
| Νομική ευθύνη για ελαττωματικά προϊόντα 105(Ι) του 199594(I) του 1999113(I) του 200045(I) του 2002 | 8. Οι διατάξεις του περί Ελαττωματικών Προϊόντων (Αστική Ευθύνη) Νόμου του 1995, καθώς και οποιουδήποτε άλλου νόμου τον τροποποιεί ή τον αντικαθιστά, εφαρμόζονται ανάλογα, σε σχέση με προϊόν το οποίο εμπίπτει στο πεδίο εφαρμογής του παρόντος Νόμου, και σε τέτοια περίπτωση ο κατασκευαστής ή ο εισαγωγέας στην περίπτωση που ο κατασκευαστής δεν εδρεύει στην Ένωση, θεωρείται ως παραγωγός. |
|  |  |
|  | **ΜΕΡΟΣ IIΙ – ΚΟΙΝΟΠΟΙΟΥΣΑ ΑΡΧΗ ΚΑΙ ΚΟΙΝΟΠΟΙΗΜΕΝΟΙ ΟΡΓΑΝΙΣΜΟΙ** |
|  |  |
| Κοινοποιούσα Αρχή.  | 9.-(1) Η Κοινοποιούσα Αρχή απαρτίζεται από: |
|  |  | (α) εκπρόσωπο της Συντονίστριας Αρχής· |
|  |  |  |
|  |  | (β) εκπρόσωπο της αρμόδιας αρχής, όπως αυτή καθορίζεται στους Κανονισμούς, για το προϊόν ή τα προϊόντα για τα οποία ζητείται η έγκριση· |
|  |  |  |
|   |  |
|  | (2) Η Κοινοποιούσα Αρχή εγκρίνει οργανισμούς αξιολόγησης της συμμόρφωσης, οι οποίοι πληρούν τις προϋποθέσεις του παρόντος Νόμου και των Κανονισμώνγια τη διεξαγωγή ενεργειών που καθορίζονται στη διαδικασία εκτίμησης της συμμόρφωσης προϊόντος και τους κοινοποιεί στην Επιτροπή και στα κράτη μέλη. |
|  |  |
|  | (3) Η Κοινοποιούσα Αρχή συγκροτείται κατά τρόπο που δεν συνεπάγεται σύγκρουση συμφερόντων με τους οργανισμούς αξιολόγησης της συμμόρφωσης. |
|  |  |
|  | (4) Η Κοινοποιούσα Αρχή οργανώνεται και λειτουργεί κατά τρόπον ώστε να διασφαλίζεται η αντικειμενικότητα και η αμεροληψία των δραστηριοτήτων της. |
|  |  |
|  | (5) Η Κοινοποιούσα Αρχή οργανώνεται κατά τρόπον ώστε, κάθε απόφαση που αφορά την κοινοποίηση του οργανισμού αξιολόγησης της συμμόρφωσης, να λαμβάνεται από αρμόδια πρόσωπα που είναι άλλα από τα πρόσωπα που διεξήγαγαν την αξιολόγησή του. |
|  |  |
|  | (6) Η Κοινοποιούσα Αρχή δεν προσφέρει, ούτε προβλέπει δραστηριότητες που εκτελούνται από τους οργανισμούς αξιολόγησης της συμμόρφωσης, ούτε παρέχει συμβουλευτικές υπηρεσίες σε εμπορική ή ανταγωνιστική βάση. |
|  |  |
|  | (7) Η Κοινοποιούσα Αρχή εξασφαλίζει την εμπιστευτικότητα των πληροφοριών που λαμβάνει. |
|  |  |
|  | (8) Η Κοινοποιούσα Αρχή διαθέτει επαρκή αριθμό αρμόδιου προσωπικού για τη σωστή εκτέλεση των καθηκόντων της. |
|  |  |
|  | (9) Η Κοινοποιούσα Αρχή λειτουργεί σύμφωνα με εσωτερικούς κανονισμούς, οι οποίοι γνωστοποιούνται από τον Υπουργό στην Επίσημη Εφημερίδα της Δημοκρατίας.  |
|  |  |
| Απαιτήσεις που οφείλουν να πληρούν οι οργανισμοί. | 10. Οι ενδιαφερόμενοι οργανισμοί αξιολόγησης της συμμόρφωσης απαιτείται να πληρούν τις απαιτήσεις όπως αυτές καθορίζονται στους Κανονισμούς ή στη σχετική ενωσιακή νομοθεσία. |
|  |  |
| Αίτηση για έγκριση οργανισμού.  | 11.-(1) Ο ενδιαφερόμενος οργανισμός αξιολόγησης της συμμόρφωσης υποβάλλει στην Κοινοποιούσα Αρχή αίτηση, σύμφωνα με τους Κανονισμούς ή τη σχετική ενωσιακή νομοθεσία, χρησιμοποιώντας το έντυπο που καθορίζεται με γνωστοποίηση του Υπουργού στην Επίσημη Εφημερίδα της Δημοκρατίας, στην οποία δηλώνει το ενδιαφέρον δραστηριοποίησής του ως κοινοποιημένος οργανισμός για συγκεκριμένο ή συγκεκριμένα προϊόντα.  |
|  |  |
|  | (2) Μαζί με την υποβολή της αίτησης, ο ενδιαφερόμενος οργανισμός αξιολόγησης της συμμόρφωσης υποχρεούται να καταβάλει στο Υπουργείο το νενομισμένο τέλος, το οποίο καθορίζεται με Κανονισμούς, για την εξέταση και αξιολόγηση της υποβληθείσας αίτησης από την Κοινοποιούσα Αρχή. |
|  |  |
|  | (3) Η Κοινοποιούσα Αρχή δέχεται αιτήσεις μόνο από ενδιαφερόμενους οργανισμούς αξιολόγησης της συμμόρφωσης, οι οποίοι είναι νομικά πρόσωπα, και είναι εγκατεστημένα στη Δημοκρατία. |
|  |  |
|  | (4) Η Κοινοποιούσα Αρχή εξετάζει την αίτηση του ενδιαφερόμενου οργανισμού αξιολόγησης της συμμόρφωσης και αποφασίζει κατά πόσον θα την εγκρίνει ή θα την απορρίψει. |
|  |  |
|  | (5) Η απόφαση που λαμβάνεται δυνάμει του εδαφίου (4), κοινοποιείται στον ενδιαφερόμενο οργανισμό αξιολόγησης της συμμόρφωσης εντός δεκαπέντε (15) ημερών: Νοείται ότι, σε περίπτωση έγκρισης της αίτησης, η Κοινοποιούσα Αρχή οφείλει να προβεί σε κοινοποίηση της απόφασής της εντός τριάντα (30) ημερών.  |
|  |  |
| Επιτήρηση κυπριακών κοινοποιημένων οργανισμών. | 12.-(1) Οι κοινοποιημένοι οργανισμοί επιτηρούνται από τον Κυπριακό Οργανισμό Προώθησης Ποιότητας, έτσι ώστε να διασφαλίζεται ότι διατηρούν ανά πάσα στιγμή την ικανότητα διεξαγωγής της διαδικασίας εκτίμησης της συμμόρφωσης για την οποία κοινοποιήθηκαν και ότι εξακολουθούν να πληρούν τις προϋποθέσεις βάσει των οποίων εγκρίθηκαν και κοινοποιήθηκαν. |
|  |  |
|  | (2) Οι κοινοποιημένοι οργανισμοί υποβάλλουν στην Κοινοποιούσα Αρχή ετήσια έκθεση επιτήρησης, η οποία εκδίδεται από τον Κυπριακό Οργανισμό Προώθησης Ποιότητας και περιλαμβάνει την εκτίμηση του κατά πόσο:  |
|  |  |
|  |  | (α) ο κοινοποιημένος οργανισμός εξακολουθεί να διατηρεί την ικανότητα εκτέλεσης της διαδικασίας εκτίμησης της συμμόρφωσης για το προϊόν και/ή για τα προϊόντα για τα οποία έχει κοινοποιηθεί, |
|  |  |  |
|  |  | (β) εξακολουθεί να πληροί τις προϋποθέσεις έγκρισης, και |
|  |  |  |
|  |  | (γ) εφαρμόζει με συνέπεια τις διαδικασίες εκτίμησης της συμμόρφωσης των σχετικών προϊόντων. |
|  |  |
| Γενικές υποχρεώσεις κοινοποιημένων οργανισμών. | 13. Οι κοινοποιημένοι οργανισμοί έχουν υποχρέωση:  |
|  |  | (α) Nα παρέχουν στην αρμόδια αρχή και/ή στην Κοινοποιούσα Αρχή: |
|  |  |  |
|  |  | 1. οποιαδήποτε πληροφορία σχετική με την εφαρμογή των προϋποθέσεων βάσει των οποίων κοινοποιήθηκαν∙
 |
|  |  |  |
|  |  | (ii) οποιεσδήποτε πληροφορίες σχετικές με τις δραστηριότητές τους∙ και |
|  |  |  |
|  |  | (β) να συμμορφώνονται με τους Κανονισμούς ή τη σχετική ενωσιακή νομοθεσία, βάσει της οποίας έχουν εγκριθεί και κοινοποιηθεί· |
|  |  |  |
|  |  | (γ) να τηρούν δομές και διαδικασίες έτσι ώστε οι αποφάσεις που λαμβάνουν να υπόκεινται σε προσφυγή ενώπιον τους. |
|  |  |
| Ανάκληση έγκρισης και κοινοποίησης κοινοποιημένου οργανισμού. | 14.-(1) Η Κοινοποιούσα Αρχή ανακαλεί την κοινοποίηση κοινοποιημένου οργανισμού στις ακόλουθες περιπτώσεις: |
|  |  |
|  |  | (α) εάν ο κοινοποιημένος οργανισμός δεν πληροί πλέον τις προϋποθέσεις με βάση τις οποίες εγκρίθηκε και κοινοποιήθηκε∙ |
|  |  |  |
|  |  | (β) εάν ο κοινοποιημένος οργανισμός δεν εκπληρώνει τις υποχρεώσεις του για τις οποίες εγκρίθηκε και κοινοποιήθηκε∙ |
|  |  |  |
|  |  | (γ) εάν, είτε η Επιτροπή, είτε κράτος μέλος, έχουν δικαιωθεί σε διαδικασία εναντίον της Δημοκρατίας για το γεγονός ότι ο οργανισμός δεν πληροί τις απαραίτητες προϋποθέσεις και/ή δεν εκπληρώνει τις υποχρεώσεις για τις οποίες εγκρίθηκε και κοινοποιήθηκε. |
|  |  |
|  | (2) Η Κοινοποιούσα Αρχή δημοσιεύει στην Επίσημη Εφημερίδα της Δημοκρατίας την ανάκληση της έγκρισης και κοινοποίησης κοινοποιημένου οργανισμού και ενημερώνει την Επιτροπή και τα κράτη μέλη για την εν λόγω ανάκληση. |
|  |  |
|  | (3) Η ανάκληση έγκρισης και κοινοποίησης οργανισμού δεν επηρεάζει οποιαδήποτε πιστοποιητικά έχουν εκδοθεί από τον εν λόγω οργανισμό, μέχρι του χρονικού εκείνου σημείου κατά το οποίο δύναται να αποδειχθεί ότι τα πιστοποιητικά όφειλαν να είχαν ανακληθεί. |
|  |  |
|  | (4) Σε περίπτωση ανάκλησης έγκρισης και κοινοποίησης οργανισμού, η Κοινοποιούσα Αρχή διασφαλίζει ότι άλλος κοινοποιημένος οργανισμός επεξεργάζεται τους φακέλους του πρώτου, προκειμένου να διασφαλίζεται η απαιτούμενη συνέχεια. |
|  |  |
| Ιεραρχική προσφυγή κατά της ανάκλησης της έγκρισης και της κοινοποίησης. | 15.-(1) Η απόφαση της Κοινοποιούσας Αρχής να ανακαλέσει την έγκριση κοινοποιημένου οργανισμού, υπόκειται σε ιεραρχική προσφυγή ενώπιον του Υπουργού, η οποία ασκείται εντός τριάντα (30) ημερών από την ημερομηνία κοινοποίησης της απόφασης στον κοινοποιημένο οργανισμό.  |
|  |  |
|  | (2) Η απόφαση της Κοινοποιούσας Αρχής για ανάκληση της έγκρισης δεν καθίσταται εκτελεστή |
|  |  |
|  |  | (α) πριν από την πάροδο της προθεσμίας για άσκηση ιεραρχικής προσφυγής όπως αυτή καθορίζεται στο εδάφιο (1), και |
|  |  | (β) πριν από την έκδοση της απόφασης του Υπουργού, η οποία εκδίδεται εντός εξήντα (60) ημερών από την ημερομηνία άσκησης της ιεραρχικής προσφυγής. |
|  | (3) Κατόπιν εξέτασης της προσφυγής, ο Υπουργός δύναται κατά περίπτωση:  |
|  |  |   |
|  |  | (α) να επικυρώσει την προσβαλλόμενη απόφαση, ή |
|  |  |  |
|  |  | (β) να ακυρώσει την προσβαλλόμενη απόφαση.  |
|  |  |
|  |  |
|  | **ΜΕΡΟΣ IV – ΕΠΟΠΤΕΙΑ ΤΗΣ ΑΓΟΡΑΣ – ΕΞΟΥΣΙΕΣ ΑΡΜΟΔΙΑΣ ΑΡΧΗΣ** |
|  |  |
| Εποπτεία της αγοράς. | 16.-(1) Η αρμόδια αρχή ασκεί τις εξουσίες, οι οποίες προβλέπονται στον παρόντα Νόμο, στους Κανονισμούς και στον Κανονισμό (ΕΕ) 2019/1020 για την εποπτεία της αγοράς, με τρόπο ανεξάρτητο, αμερόληπτο και χωρίς διακρίσεις, λαμβάνοντας τα απαραίτητα μέτρα, ανάλογα με το βαθμό κινδύνου ή μη συμμόρφωσης. |
|  |  |
|  | (2) Η αρμόδια αρχή δύναται να αναθέτει με υπεργολαβία τεχνικές λειτουργίες σε άλλο οργανισμό, νοουμένου ότι δεν υπάρχει σύγκρουση συμφερόντων του οργανισμού αυτού σε σχέση με οποιεσδήποτε άλλες δραστηριότητες δυνατό να διεξάγει και νοουμένου ότι την ευθύνη για τις αποφάσεις του οργανισμού αυτού εξακολουθεί να έχει η αρμόδια αρχή. |
|  |  |
| Εξουσίες αρμόδιας αρχής.  | 17.-(1) Η αρμόδια αρχή για σκοπούς εποπτείας της αγοράς έχει εξουσία να προβαίνει στις ακόλουθες ενέργειες: |
|  |  |
|  |  | (α) Να ζητεί από τους οικονομικούς φορείς να παράσχουν συναφή έγγραφα, τεχνικές προδιαγραφές, δεδομένα ή πληροφορίες που σχετίζονται με τη συμμόρφωση και τεχνικές πτυχές του προϊόντος, συμπεριλαμβανομένης της πρόσβασης στο ενσωματωμένο λογισμικό στον βαθμό που η πρόσβαση αυτή είναι απαραίτητη για την αξιολόγηση της συμμόρφωσης του προϊόντος με το Νόμο και/ή τους Κανονισμούς, υπό οιαδήποτε μορφή ή μορφότυπο και ανεξαρτήτως του μέσου ή του τόπου αποθήκευσης των εν λόγω εγγράφων, τεχνικών προδιαγραφών, δεδομένων ή πληροφοριών, και να λαμβάνει ή να αποκτά αντίγραφα αυτών· |
|  |  |  |
|  |  | (β) να απαιτεί από τους οικονομικούς φορείς να παρέχουν συναφείς πληροφορίες για την αλυσίδα εφοδιασμού, για τις λεπτομέρειες του δικτύου διανομής, για τις ποσότητες προϊόντων στην αγορά και για άλλα μοντέλα του προϊόντος που έχουν τα ίδια τεχνικά χαρακτηριστικά με το συγκεκριμένο προϊόν, εφόσον αυτό έχει σημασία σε ό,τι αφορά τη συμμόρφωση με τις ισχύουσες απαιτήσεις του Νόμου και/ή των Κανονισμών· |
|  |  |  |
|  |  | (γ) να απαιτεί από τους οικονομικούς φορείς να παρέχουν συναφείς πληροφορίες που απαιτούνται προκειμένου να εξακριβωθεί η κυριότητα των δικτυακών τόπων, εάν οι πληροφορίες αυτές έχουν σχέση με το αντικείμενο της έρευνας· |
|  |  |  |
|  |  | (δ) να λαμβάνει δείγματα προϊόντων και να τα υποβάλει σε εξέταση, δοκιμή και έλεγχο για να διαπιστωθεί η συμμόρφωση με τις διατάξεις του Νόμου και/ή των Κανονισμών· |
|  |  |  |
|  |  | (ε) να διενεργεί χωρίς προειδοποίηση επιτόπιες επιθεωρήσεις και φυσικούς ελέγχους των προϊόντων· |
|  |  |  |
|  |  | (στ) να εισέρχεται ελεύθερα και χωρίς προηγούμενη ειδοποίηση, σε οποιοδήποτε εμπορικό, βιομηχανικό χώρο, καθώς και σε οποιοδήποτε χώρο εργασίας ή χώρο αποθήκευσης προϊόντων ή μεταφορικό μέσο, εκτός από οικιακά υποστατικά, σε οποιοδήποτε εύλογο χρόνο, με σκοπό τη διαπίστωση της συμμόρφωσης με τις διατάξεις του παρόντος Νόμου και/ή των Κανονισμών:  Νοείται ότι, η είσοδος σε οικιακά υποστατικά μπορεί να γίνεται, ύστερα από την εξασφάλιση της συγκατάθεσης του ιδιοκτήτη αυτών, και, σε περίπτωση κατά την οποία ο ιδιοκτήτης δεν παρέχει την συγκατάθεσή του, η είσοδος θα επιτραπεί, αφού προηγουμένως έχει εκδοθεί σχετικό δικαστικό ένταλμα· |
|  |  |  |
|  |  | (ζ) να κινεί έρευνες με ιδία πρωτοβουλία προκειμένου να εντοπίζει περιπτώσεις μη συμμόρφωσης· |
|  |  |  |
|  |  |  (η) να λαμβάνει όλα τα κατάλληλα αναλογικά μέτρα για τη συμμόρφωση προϊόντος· |
|  |  |  |
|  |  | (θ) να συνοδεύεται από αστυνομικό σε περίπτωση που έχει εύλογη αιτία να πιστεύει ότι θα παρεμποδισθεί στην άσκηση των εξουσιών της ή στην εκτέλεση των καθηκόντων της· |
|  |  |  |
|  |  | (ι) να συνοδεύεται από οποιοδήποτε άλλο πρόσωπο και να φέρει μαζί του οποιοδήποτε εξοπλισμό ή υλικά που είναι αναγκαία για οποιοδήποτε σκοπό για τον οποίο ασκείται η εξουσία εισόδου στο υποστατικό· |
|  |  |  |
|  |  | (κ) να απαιτεί από οποιοδήποτε πρόσωπο στο χώρο του υποστατικού να του παρέχει τέτοιες πληροφορίες, διευκολύνσεις και βοήθεια, για θέματα τα οποία είναι υπό τον έλεγχο ή την ευθύνη του προσώπου αυτού και οι οποίες είναι αναγκαίες για να τον υποβοηθήσουν να ασκήσει οποιεσδήποτε από τις εξουσίες που του παρέχονται με βάση το άρθρο αυτό, και ειδικότερα να απαιτεί από οποιοδήποτε πρόσωπο να παρέχει στον ίδιο ή σε άλλο πρόσωπο που τον συνοδεύει με βάση την παράγραφο (ι), ασφαλή πρόσβαση σε οποιοδήποτε μέρος του υποστατικού ή χώρου εργασίας και οποιαδήποτε ευλόγως διαθέσιμα μέσα για τη λήψη δειγμάτων των προϊόντων βάσει της παραγράφου (δ)· |
|  |  |  |
|  |  | (λ) να παίρνει τέτοιες μετρήσεις ή φωτογραφίες και να διεξάγει τέτοιες καταγραφές, τις οποίες ήθελε κρίνει αναγκαίες για τους σκοπούς οποιασδήποτε επιθεώρησης, εξέτασης ή διερεύνησης σύμφωνα με το παρόν άρθρο· |
|  |  |  |
|  |  | (μ) να διεξάγει έλεγχο στις εγκαταστάσεις παραγωγής του προϊόντος, κατά το στάδιο παραγωγής του, για να διαπιστωθεί, σε περίπτωση μη συμμόρφωσης, κατά πόσο αυτή οφείλεται σε αβλεψία ή λάθος το οποίο συμβαίνει κατ' εξακολούθηση· |
|  |  |  |
|  |  | (ν) σε περίπτωση που έχει εύλογη υποψία ότι έχει παραβιαστεί οποιαδήποτε διάταξη του παρόντος Νόμου ή των Κανονισμών σε σχέση με προϊόν, με επίδοση σχετικής ειδοποίησης, να κατάσχει το προϊόν για να διαπιστωθεί, με δοκιμή ή άλλως πως, οποιαδήποτε τέτοια παράβαση, και/ή να κατάσχει οποιαδήποτε σχετικά έγγραφα, πληροφορίες, αρχεία, ηλεκτρονικά αρχεία, προϊόντα ή δείγματα προϊόντων, τα οποία αναμένεται να χρησιμοποιηθούν ως αποδεικτικά στοιχεία. |
|  |  |
|  | (2) Η αρμόδια αρχή δύναται να:  |
|  |  |  |
|  |  | (α) καθορίζει την προθεσμία εντός της οποίας ο οικονομικός φορέας οφείλει να υποβάλει ενώπιον της οποιαδήποτε απαιτούμενα έγγραφα και/ή πληροφορίες∙ |
|  |  |  |
|  |  | (β) ζητήσει μετάφραση των απαιτούμενων εγγράφων και/ή πληροφοριών στην ελληνική και/ή αγγλική γλώσσα∙ |
|  |  |  |
|  |  | (γ) χρησιμοποιεί πληροφορίες, έγγραφα, ευρήματα, δηλώσεις ή μυστικές πληροφορίες ως αποδεικτικά στοιχεία για τους σκοπούς των ερευνών της, ανεξάρτητα από το μορφότυπο και το μέσο αποθήκευσής τους. |
|  |  |
| Εμπιστευτικότητα πληροφοριών.  | 18.-(1) Η αρμόδια αρχή οφείλει να τηρεί την εμπιστευτικότητα οποιωνδήποτε πληροφοριών λαμβάνει κατά την ενάσκηση των αρμοδιοτήτων και εξουσιών που της παραχωρούνται από τον παρόντα Νόμο και τους Κανονισμούς. |
|  |  |
|  | (2) Οι διατάξεις του εδαφίου (1) εφαρμόζονται με την επιφύλαξη:  |
|  |  |
|  |  | (α) της υποχρέωσης της αρμόδιας αρχής και των Κοινοποιημένων Οργανισμών για αμοιβαία ενημέρωση και κοινοποίηση ειδοποιήσεων· |
|  |  |  |
|  |  | (β) της υποχρέωσης της αρμόδιας αρχής για ενημέρωση της Επιτροπής και των άλλων κρατών μελών σύμφωνα με τους Κανονισμούς και τον Κανονισμό (ΕΕ) 2019/1020. |
|  |  |
|  | (3) Οι διατάξεις του εδαφίου (1) δεν ισχύουν σε περίπτωση κατά την οποία η πληροφορία είναι δημοσιευμένη ή η αποκάλυψη γίνεται:  |
|  |  |
|  |  | (α) επειδή τίθεται σε σοβαρό και άμεσο κίνδυνο η υγεία και ασφάλεια οποιουδήποτε προσώπου και ιδιαίτερα των καταναλωτών και των εργαζομένων ή η προστασία του περιβάλλοντος· |
|  |  |  |
|  |  | (β) σε σχέση με τη διερεύνηση οποιουδήποτε ποινικού αδικήματος, δυνάμει του παρόντος Νόμου ή για τους σκοπούς οποιασδήποτε διοικητικής ή ποινικής διαδικασίας που εγείρεται δυνάμει του παρόντος Νόμου. |
|  |  |
|  | (4) Κανονισμοί δύνανται να προβλέπουν συγκεκριμένες πληροφορίες οι οποίες δεν θεωρούνται εμπιστευτικές.  |
|  |  |
| Αγορά δείγματος προϊόντος.  | 19.-(1) Η αρμόδια αρχή δύναται να προβαίνει σε οποιαδήποτε αγορά δειγμάτων προϊόντος με σκοπό την υποβολή αυτών σε εξέταση, δοκιμή και έλεγχο για να διαπιστωθεί η συμμόρφωση του προϊόντος με τις διατάξεις του παρόντος Νόμου και των Κανονισμών: Νοείται ότι η αγορά των δειγμάτων μπορεί να γίνει και με καλυμμένη ταυτότητα. |
|  |  |
|  | (2) Όταν οποιαδήποτε προϊόντα τα οποία εξασφαλίζονται δυνάμει του παρόντος άρθρου, από ή για λογαριασμό της αρμόδιας αρχής, υποβάλλονται σε εξέταση και/ή δοκιμή και/ή έλεγχο ο οποίος οδηγεί: |
|  |  |
|  |  | (α) σε άσκηση ποινικής δίωξης για αδίκημα αναφορικά με παράβαση του άρθρου 33∙ ή |
|  |  |  |
|  |  | (β) σε διαδικασία δήμευσης προϊόντων∙ ή |
|  |  |  |
|  |  | (γ) στην επίδοση ειδοποίησης καταστροφής ή απόσυρσης και/ή ανάκλησης αναφορικά με οποιαδήποτε προϊόντα δυνάμει του άρθρου 24, |
|  |  |
|  | η αρμόδια αρχή επιτρέπει στο πρόσωπο από το οποίο έχουν αγοραστεί τα προϊόντα ή σε οποιοδήποτε πρόσωπο αποτελεί μέρος της ποινικής διαδικασίας ή της διαδικασίας δήμευσης ή το οποίο έχει συμφέρον σε οποιαδήποτε προϊόντα τα οποία αφορά η ειδοποίηση καταστροφής ή απόσυρσης και/ή ανάκλησης, να υποβάλει επίσης τα προϊόντα σε εξέταση και/ή δοκιμή και/ή έλεγχο. |
|  |  |
| Ένταλμα εισόδου και έρευνας υποστατικών. Κεφ. 155. 93 του 1972 2 του 1975 12 του 1975 41 του 1978 162 του 1989 142 του 1991 9(Ι) του 1992 10(Ι) του 1996 89(Ι) του 1997 54(Ι) του 1998 96(Ι) του 1998 14(Ι) του 2001 185(Ι) του 2003 219(Ι) του 2004 57(Ι) του 2007 9(Ι) του 2009 111(Ι) του 2011 165(Ι) του 2011 7(Ι) του 2012 21(Ι) του 2012 160(Ι) του 2012 23(Ι) του 201316(Ι) του 201442(I) του 2014186(Ι) του 2014110(I) του 2018129(I) του 2018. | 20.-(1) Τηρουμένων κατά τα λοιπά των σχετικών με την έκδοση και εκτέλεση δικαστικών ενταλμάτων έρευνας διατάξεων του περί Ποινικής Δικονομίας Νόμου, όπως αυτός εκάστοτε τροποποιείται ή αντικαθίσταται, Επαρχιακός Δικαστής-  |
|  |  |
|  |  | (α) αφού ικανοποιηθεί με βάση ένορκη καταγγελία ότι:  |
|  |  | 1. οποιοδήποτε προϊόν, έγγραφα και/ή άλλα στοιχεία, για τα οποία οποιοσδήποτε εξουσιοδοτημένος λειτουργός της αρμόδιας αρχής έχει εξουσία δυνάμει του παρόντος Νόμου να επιθεωρεί, βρίσκονται σε οποιαδήποτε υποστατικά και ότι η επιθεώρησή τους είναι πιθανόν να αποκαλύψει αποδεικτικά στοιχεία για την ύπαρξη οποιασδήποτε παράβασης του παρόντος Νόμου ή των Κανονισμών, ή
 |
|  |  | 1. έχει διαπραχθεί ή πράττεται ή πρόκειται να διαπραχθεί αδίκημα δυνάμει του παρόντος Νόμου σε οποιαδήποτε υποστατικά·
 |
|  |  |  |
|  |  | (β) αφού ικανοποιηθεί επίσης ότι:  |
|  |  | 1. η είσοδος στα υποστατικά έχει εμποδιστεί ή είναι πιθανόν να εμποδιστεί ή,
 |
|  |  | 1. η αίτηση άδειας εισόδου ή η παροχή τέτοιας ειδοποίησης θα ματαίωνε το σκοπό της εισόδου, ή
 |
|  |  | 1. τα υποστατικά είναι κενά κατοχής,
 |
|  |  |
|  | δύναται να εκδώσει δικαστικό ένταλμα, με το οποίο να εξουσιοδοτεί οποιοδήποτε λειτουργό της αρμόδιας αρχής να εισέλθει στα υποστατικά.  |
|  |  |
|  | (2) Εξουσιοδοτημένος λειτουργός, που εισέρχεται σε υποστατικά δυνάμει του παρόντος άρθρου, δύναται να έχει μαζί του ή συνοδεύεται από τέτοια άλλα πρόσωπα, περιλαμβανομένων αστυνομικών οργάνων, ή τέτοιο εξοπλισμό που αυτός ήθελε θεωρήσει απαραίτητο για την συγκεκριμένη περίπτωση.  |
|  |  |
|  | (3) Εγκαταλείποντας οποιαδήποτε υποστατικά, στα οποία πρόσωπο είναι εξουσιοδοτημένο να εισέλθει μετά από δικαστικό ένταλμα δυνάμει του εδαφίου (1), το πρόσωπο αυτό οφείλει εάν τα υποστατικά αυτά είναι κενά κατοχής, να τα εγκαταλείψει σε όποια ασφαλή κατάσταση τα βρήκε, ιδιαίτερα από την άποψη της έξωθεν παραβίασής τους.  |
|  |  |
| Ένταλμα λήψης δειγμάτων προϊόντος.  | 21. Τηρουμένων των διατάξεων του περί Ποινικής Δικονομίας Νόμου, όπως αυτός εκάστοτε τροποποιείται ή αντικαθίσταται, Επαρχιακός Δικαστής, αφού ικανοποιηθεί ότι έχει εμποδιστεί η λήψη δειγμάτων οποιωνδήποτε προϊόντων για τα οποία η αρμόδια αρχή έχει εξουσία δυνάμει του παρόντος Νόμου να λαμβάνει και να τα υποβάλλει σε εξέταση, δοκιμή και έλεγχο για να διαπιστωθεί η συμμόρφωση με τις διατάξεις του παρόντος Νόμου και/ή των Κανονισμών, δύναται να εκδώσει δικαστικό ένταλμα, που να εξουσιοδοτεί οποιοδήποτε λειτουργό της αρμόδιας αρχής να λαμβάνει δείγματα των προϊόντων από συγκεκριμένο υποστατικό ή άλλο χώρο, μεταφορικό μέσο ή επιχείρηση.  |
|  |  |
| Αίτηση για διάταγμα επιστροφής προϊόντων.  | 22.-(1) Οποιοδήποτε πρόσωπο έχει συμφέρον σε οποιοδήποτε προϊόν, το οποίο κατάσχεται ή κατακρατείται δυνάμει οποιασδήποτε διάταξης του παρόντος Νόμου από την αρμόδια αρχή ή από οποιοδήποτε εξουσιοδοτημένο λειτουργό της, δύναται να αποταθεί στο Δικαστήριο για έκδοση διατάγματος για επιστροφή του προϊόντος σε αυτό ή σε άλλο πρόσωπο.  |
|  |  |
|  | (2) Το δικαστήριο προβαίνει στην έκδοση του αναφερόμενου στο εδάφιο (1) διατάγματος, μόνο εάν ικανοποιηθεί ότι:  |
|  |  |
|  |  | (α) ποινική διαδικασία για αδίκημα αναφορικά με παράβαση οποιουδήποτε άρθρου του παρόντος Νόμου σε σχέση με το προϊόν ή διαδικασία δήμευσης του προϊόντος δεν έχει εγερθεί ή, εάν έχει εγερθεί, αυτή έχει περατωθεί χωρίς να δημευθεί το προϊόν ή χωρίς να καταδικαστεί οποιοδήποτε πρόσωπο·  |
|  |  |  |
|  |  | (β) σε περίπτωση που τέτοια διαδικασία δεν έχει εγερθεί, έχει παρέλθει χρονικό διάστημα πέραν των τριών (3) μηνών αφότου το προϊόν κατασχέθηκε ή κατακρατήθηκε.  |
|  |  |
| ΕιδοποίησηΣυμμόρφωσης και λήψη μέτρων. | 23.-(1) Η αρμόδια αρχή σε περίπτωση που διαπιστώσει ότι οποιοδήποτε προϊόν: |
|  |  |
|  |  | (α) ενδεχομένως να θέσει σε κίνδυνο την υγεία ή την ασφάλεια των τελικών χρηστών, και/ή |
|  |  |  |
|  |  | (β) δεν συμμορφώνεται με οποιαδήποτε πρόνοια του παρόντος Νόμου και/ή των Κανονισμών,  |
|  |  |
|  | επιδίδει ειδοποίηση στον οικονομικό φορέα, ανάλογα με την περίπτωση, στην οποία του επισημαίνει την παράβαση και τον καλεί, εντός χρονικού διαστήματος το οποίο καθορίζεται από την αρμόδια αρχή, αναλόγως της φύσης της παράβασης, να λάβει όλα τα ενδεδειγμένα διορθωτικά μέτρα ούτως ώστε να συμμορφωθεί με τις πρόνοιες του παρόντος Νόμου και/ή των Κανονισμών, εντός του καθορισθέντος στην ειδοποίηση χρονικού διαστήματος ανάλογα με τη φύση της παράβασης. |
|  |  |
|  | (2) Η αρμόδια αρχή δύναται, σύμφωνα με το εδάφιο (1), να απαιτήσει από τον οικονομικό φορέα: |
|  |  |
|  |  | (α) να λάβει όλα τα αναγκαία μέτρα με σκοπό την συμμόρφωση του προϊόντος, κατά τα οριζόμενα στο Νόμο και/ή στους Κανονισμούς και/ή να διασφαλίσει ότι το προϊόν δεν παρουσιάζει πλέον οποιοδήποτε κίνδυνο∙ |
|  |  |  |
|  |  | (β) να αποτρέψει τη διαθεσιμότητα του προϊόντος στην αγορά· |
|  |  |  |
|  |  | (γ) να αποσύρει ή να ανακαλέσει το προϊόν αμέσως και να ειδοποιήσει το κοινό για τον κίνδυνο που παρουσιάζει· |
|  |  |  |
|  |  | (δ) να καταστρέψει το προϊόν ή να το αχρηστεύσει με άλλους τρόπους· |
|  |  |  |
|  |  | (ε) να επικολλήσει στο προϊόν κατάλληλες, σαφώς διατυπωμένες, εύκολα κατανοητές προειδοποιήσεις για τους κινδύνους που αυτό μπορεί να παρουσιάζει, στην ελληνική γλώσσα και/ή την αγγλική γλώσσα· |
|  |  |  |
|  |  | (στ) να ορίσει προϋποθέσεις για τη διαθεσιμότητα του συγκεκριμένου προϊόντος στην αγορά· |
|  |  |  |
|  |  | (ζ) να ειδοποιήσει τους τελικούς χρήστες που τίθενται σε κίνδυνο, μεταξύ άλλων, με τη δημοσίευση ειδικών προειδοποιήσεων στην ελληνική γλώσσα και/ή αγγλική γλώσσα.  |
|  |  |
|  | Η λήψη των μέτρων, τα οποία αναφέρονται στις παραγράφους (ε), (στ) και (ζ) του εδαφίου (2), δύναται να απαιτηθεί αποκλειστικά στην περίπτωση κατά την οποία το προϊόν ενδεχομένως να παρουσιάσει κίνδυνο αποκλειστικά υπό ορισμένες συνθήκες ή για ορισμένους τελικούς χρήστες. |
|  |  |
|  | (3) Η ειδοποίηση, η οποία επιδίδεται δυνάμει του εδαφίου (1), περιλαμβάνει τα ακόλουθα: |
|  |  |  |
|  |  | (α) περιγραφή του προϊόντος με τρόπο που να διακριβώνεται επακριβώς η ταυτότητά του·  |
|  |  |  |
|  |  | (β) τα μέτρα, τα οποία αναμένεται να λάβει η αρμόδια αρχή σε περίπτωση κατά την οποία ο οικονομικός φορέας, ανάλογα με την περίπτωση, δεν συμμορφωθεί· |
|  |  |  |
|  |  | (γ) τα μέτρα τα οποία οφείλει να λάβει ο οικονομικός φορέας, ανάλογα με την περίπτωση, ώστε να θεωρηθεί ότι συμμορφώθηκε με τις πρόνοιες του παρόντος Νόμου και/ή των Κανονισμών. |
|  |  |
|  | (4) Η αρμόδια αρχή δύναται να λαμβάνει προσωρινά μέτρα για το χρονικό διάστημα εντός του οποίου ο οικονομικός φορέας, ανάλογα με την περίπτωση, καλείται να συμμορφωθεί.  |
|  |  |
|  | (5) Η αρμόδια αρχή δύναται να καθορίζει το χρονικό διάστημα κατά το οποίο θα ισχύουν τα προσωρινά μέτρα σύμφωνα με το εδάφιο (4). |
|  |  |
|  | (6) Η ειδοποίηση, η οποία επιδίδεται από την αρμόδια αρχή δυνάμει του εδαφίου (1), δύναται να απαιτεί από τον οικονομικό φορέα προς τον οποίο επιδίδεται όπως την τηρεί ενήμερη για το χώρο στο οποίο βρίσκεται το προϊόν, καθώς και για τις ποσότητες του προϊόντος που έχουν διατεθεί και/ή βρίσκονται αποθηκευμένες για το χρονικό διάστημα της ειδοποίησης. |
|  |  |
|  | (7) Σε περίπτωση πλήρους συμμόρφωσης με την ειδοποίηση συμμόρφωσης, η αρμόδια αρχή οφείλει να απέχει από τη λήψη οποιωνδήποτε μέτρων προτίθετο να λάβει, όπως αυτά καθορίζονται στο άρθρο 24. |
|  |  |
|  | (8) Σε περίπτωση μη συμμόρφωσης, η αρμόδια αρχή δύναται να λάβει οποιαδήποτε μέτρα κρίνει κατάλληλα, ανάλογα με τη σοβαρότητα της παράβασης, νοουμένου ότι οποιαδήποτε άλλα μέτρα έχουν αποτύχει ή δε θεωρούνται ικανοποιητικά. |
|  |  |
| Ειδοποίηση απόσυρσης και/ή ανάκλησηςκαι/ή καταστροφής. | 24.-(1) Όταν η αρμόδια αρχή ενεργεί σύμφωνα με το εδάφιο (8) του άρθρου 23 επιδίδει στον οικονομικό φορέα, ανάλογα με την περίπτωση: |
|  |  |  |
|  |  | (α) ειδοποίηση απόσυρσης του προϊόντος από την αγορά, και/ή |
|  |  |  |
|  |  | (β) ειδοποίηση ανάκλησης του προϊόντος από την αγορά, και/ή |
|  |  |  |
|  |  | (γ) ειδοποίηση καταστροφής του προϊόντος. |
|  |  |
|  | (2) Η ειδοποίηση, η οποία επιδίδεται δυνάμει του εδαφίου (1), περιλαμβάνει τα ακόλουθα: |
|  |  |  |
|  |  | (α) περιγραφή του προϊόντος με τρόπο που να διακριβώνεται επακριβώς η ταυτότητά του·  |
|  |  |  |
|  |  | (β) τα μέτρα τα οποία θα λάβει η αρμόδια αρχή σε περίπτωση κατά την οποία ο οικονομικός φορέας, ανάλογα με την περίπτωση, δεν συμμορφωθεί. |
|  |  |
|  | (3) Η ειδοποίηση, η οποία επιδίδεται από την αρμόδια αρχή δυνάμει του εδαφίου (1), δύναται να απαιτεί από τον οικονομικό φορέα προς τον οποίο επιδίδεται όπως την τηρεί ενήμερη για το χώρο στον οποίο βρίσκεται το προϊόν, καθώς και για τις ποσότητες του προϊόντος που έχουν διατεθεί και/ή βρίσκονται αποθηκευμένες για το χρονικό διάστημα της ειδοποίησης.Δύναται επίσης να καθορίζει τον τρόπο χειρισμού των αποθεμάτων, όπου αυτό εφαρμόζεται. |
|  |  |
|  | (4) Όταν η αρμόδια αρχή ενεργεί σύμφωνα με το εδάφιο (1), δύναται να προειδοποιήσει τους καταναλωτές και/ή οποιοδήποτε άλλο ενδιαφερόμενο για τους κινδύνους και/ή τη μη συμμόρφωση που παρουσιάζει ένα προϊόν, µε όποιο τρόπο θεωρεί κατάλληλο, περιλαµβανοµένης της έκδοσης ανακοίνωσης προς τα µέσα µαζικής ενηµέρωσης στην οποία να αναφέρονται όλα τα απαραίτητα στοιχεία του προϊόντος, περιλαµβανοµένων των στοιχείων του οικονομικού φορέα, το µοντέλο του προϊόντος, τη φύση του κινδύνου και/ή της μη συμμόρφωσης, καθώς επίσης και οποιαδήποτε άλλα κατά την κρίση της αρµόδιας αρχής στοιχεία που αφορούν το προϊόν. |
|  |  |
|  | (5) Συγκατάθεση για εκ νέου διαθεσιμότητα προϊόντος στην αγορά, για το οποίο έχουν ληφθεί μέτρα δυνάμει του εδαφίου (1), δύναται να επιβάλλει τέτοιους όρους ως προς τη διαθεσιμότητα του και/ή για τη θέση του σε λειτουργία, τους οποίους η αρμόδια αρχή θεωρεί κατάλληλους, με σκοπό τη συμμόρφωση του εν λόγω προϊόντος με τον παρόντα Νόμο και/ή τους Κανονισμούς. |
|  |  |
| Προϊόντα που παρουσιάζουν σοβαρό κίνδυνο.  | 25.-(1) Η αρμόδια αρχή δύναται να λάβει οποιοδήποτε από τα μέτρα, τα οποία αναφέρονται στο εδάφιο (1) του άρθρου 24, χωρίς προηγουμένως να έχει διαβουλευτεί με τον οικονομικό φορέα και/ή να ακολουθήσει τη διαδικασία που προνοείται το άρθρο 23, σε περίπτωση κατά την οποία:  |
|  |  |  |
|  |  | (α) εντοπίζονται προϊόντα τα οποία παρουσιάζουν σοβαρό κίνδυνο και δεν υπάρχουν άλλα αποτελεσματικά μέσα για την εξάλειψη του σοβαρού κινδύνου, ή |
|  |  |  |
|  |  | (β) εντοπίζονται προϊόντα για τα οποία έχει απαγορευτεί η διάθεση τους στην αγορά.  |
|  |  |
|  | (2) Η απόφαση κατά πόσο συγκεκριμένο προϊόν παρουσιάζει ή όχι σοβαρό κίνδυνο βασίζεται σε κατάλληλη εκτίμηση κινδύνου, λαμβανομένης υπόψη της φύσης της επικινδυνότητας και της πιθανότητας υλοποίησής της:  Νοείται ότι, η πρακτική δυνατότητα επίτευξης υψηλότερων επιπέδων ασφάλειας και η διαθεσιμότητα άλλων προϊόντων που παρουσιάζουν μικρότερο κίνδυνο, δεν συνιστούν λόγους για να θεωρηθεί ότι ένα προϊόν παρουσιάζει σοβαρό κίνδυνο. |
|  |  |
|  |  |
| Υποχρέωση αιτιολόγησης μέτρων καιπληροφόρησης των ενδιαφερόμενων προσώπων για τα δικαιώματά τους. | 26.-(1) Τα μέτρα τα οποία λαμβάνονται από την αρμόδια αρχή δυνάμει του παρόντος Μέρους και τα οποία περιορίζουν τη διαθεσιμότητα προϊόντων στην αγορά ή τη θέση τους σε λειτουργία πρέπει να αιτιολογούνται δεόντως από την αρμόδια αρχή και να προσδιορίζουν με ακρίβεια τους λόγους επί τους οποίους βασίζονται. |
|  |  |
|  | (2) Τα μέτρα αυτά κοινοποιούνται στον οικονομικό φορέα το αργότερο εντός δεκαπέντε (15) ημερών από τη λήψη της απόφασης, με αναφορά στα ένδικα ή άλλα μέσα τα οποία έχει στη διάθεσή του για προσβολή της απόφασης της αρμόδιας αρχής, καθώς και τις προθεσμίες εντός των οποίων αυτά θα πρέπει να ασκηθούν. |
|  |  |
|  | (3) Το ενδιαφερόμενο μέρος δικαιούται να υποβάλει γραπτώς ή προφορικώς τη γνώμη του ενώπιον της αρμόδιας αρχής πριν την εφαρμογή του σχετικού μέτρου και εντός της καθορισθείσας στη σχετική ειδοποίηση προθεσμίας, η οποία δε δύναται να είναι μικρότερη των δέκα (10) εργάσιμων ημερών, πλην της περίπτωσης επείγουσας λήψης του μέτρου για λόγους δημόσιας υγείας ή ασφάλειας και/ή για οποιουσδήποτε άλλους λόγους δημοσίου συμφέροντος, όπως προβλέπονται στη σχετική νομοθεσία και/ή στο άρθρο 25.  |
|  |  |
|  | (4) Σε περίπτωση κατά την οποία δεν είναι δυνατή η πραγματοποίηση διαβούλευσης, σύμφωνα με το εδάφιο (3) του παρόντος άρθρου, εξαιτίας της επείγουσας λήψης του μέτρου, παρέχεται η δυνατότητα στον οικονομικό φορέα να εκθέσει τις απόψεις του το ταχύτερο δυνατόν, ενώ το εν λόγω μέτρο επανεξετάζεται πάραυτα από την αρμόδια αρχή. |
|  |  |
| Ιεραρχική προσφυγή για τα μέτρα που λαμβάνονται δυνάμει των άρθρων 24 και 25. | 27.-(1) Κατά της απόφασης της αρμόδιας αρχής για λήψη μέτρων δυνάμει των άρθρων 24 και 25, επιτρέπεται η άσκηση ιεραρχικής προσφυγής ενώπιον του Υπουργού μέσα σε προθεσμία δεκαπέντε (15) ημερών από την ημέρα κοινοποίησης του μέτρου στο ενδιαφερόμενο πρόσωπο. |
|  |  |
|  | (2) Κατά την εκδίκαση της ιεραρχικής προσφυγής, ο Υπουργός δύναται: |
|  |  |
|  |  | (α) να ζητήσει από τον οικονομικό φορέα να προσκομίσει εντός συγκεκριμένης προθεσμίας, αποδεικτικά στοιχεία σχετικά με την ακρίβεια των πραγματικών ισχυρισμών που αναφέρονται στην ιεραρχική προσφυγή, εφόσον αυτό κρίνεται αναγκαίο, επί τη βάσει των δεδομένων της συγκεκριμένης υπόθεσης λαμβάνοντας υπόψη τα έννομα συμφέροντα του οικονομικού φορέα και των λοιπών επηρεαζόμενων, και |
|  |  |  |
|  |  | (β) να θεωρεί ανακριβείς τους πραγματικούς ισχυρισμούς, εφόσον τα αποδεικτικά στοιχεία που ζητούνται σύμφωνα με τις διατάξεις της παραγράφου (α) δεν προσκομιστούν έγκαιρα ή θεωρηθούν ανεπαρκή από τον Υπουργό. |
|  |  |
|  | (3) O Υπουργός εξετάζει αμέσως κάθε προσφυγή που ασκείται δυνάμει του παρόντος άρθρου και αν σε οποιαδήποτε συγκεκριμένη περίπτωση θεωρήσει αυτό αναγκαίο ή σκόπιμο, ακούει ή με άλλο τρόπο παρέχει την ευκαιρία στον προσφεύγοντα να υποστηρίξει τους λόγους στους οποίους στηρίζεται η προσφυγή. Ο Υπουργός αποφασίζει για κάθε προσφυγή το ταχύτερο και κοινοποιεί την απόφαση του στον προσφεύγοντα εντός εξήντα (60) ημερολογιακών ημερών από την ημερομηνία άσκησης της προσφυγής. |
|  |  |
|  | (4) Κατόπιν εξέτασης της προσφυγής, ο Υπουργός δύναται: |
|  |  |
|  |  | (α) να επικυρώσει την προσβαλλόμενη απόφαση· ή |
|  |  |  |
|  |  | (β) να ακυρώσει την προσβαλλόμενη απόφαση· ή |
|  |  |  |
|  |  | (γ) να τροποποιήσει την προσβαλλόμενη απόφαση: Νοείται ότι, σε περίπτωση ακύρωσης της απόφασης, ο Υπουργός δύναται να προβεί στην έκδοση νέας απόφασης σε αντικατάσταση της προσβαλλόμενης. |
|  |  |
|  | (5) Πρόσωπο το οποίο δεν ικανοποιείται από την απόφαση που εκδίδεται από τον Υπουργό δυνάμει του εδαφίου (4), δύναται να προσφύγει εντός εβδομήντα πέντε (75) ημερών στο Διοικητικό Δικαστήριο. |
|  |  |
|  | **ΜΕΡΟΣ V – ΕΛΕΓΧΟΣ ΠΡΟΪΟΝΤΩΝ ΠΟΥ ΕΙΣΕΡΧΟΝΤΑΙ** **ΣΤΗΝ ΑΓΟΡΑ ΤΗΣ ΕΝΩΣΗΣ** |
|  |  |
|  | 28.-(1) Ο Διευθυντής του Τμήματος Τελωνείων ενεργεί ως αρμόδια αρχή για τον έλεγχο στα σύνορα, σύμφωνα με το Κεφάλαιο VII του Κανονισμού (ΕE) 2019/1020. |
|  | (2) Οτιδήποτε κατακρατείται δυνάμει του παρόντος άρθρου, θα τυγχάνει χειρισμού κατά τη διάρκεια της κατακράτησής του κατά τρόπο που ο Διευθυντής του Τμήματος Τελωνείων θα αποφασίζει σύμφωνα με την εκάστοτε σε ισχύ τελωνειακή νομοθεσία. |
|  | (3) Η αναφορά στο άρθρο 27 του Κανονισμού (ΕE) 2019/1020 σε τέσσερεις εργάσιμες ημέρες, αφορά χρονική περίοδο η οποία ανέρχεται σε ενενήντα έξι (96) ώρες από την ώρα κατακράτησης των προϊόντων, εξαιρουμένων τυχόν αργιών οι οποίες μεσολαβούν. |
|  | (4) Τα έξοδα αποθήκευσης και/ή κατακράτησης και/ή κατάσχεσης και/ή καταστροφής, τα οποία προκύπτουν από την εφαρμογή του παρόντος άρθρου, βαρύνουν τον κατασκευαστή ή τον εξουσιοδοτημένο αντιπρόσωπο του ή τον εισαγωγέα, ανάλογα με την περίπτωση. |
|  |  |
|  | **ΜΕΡΟΣ VΙ – ΠΑΡΑΒΑΣΕΙΣ, ΑΔΙΚΗΜΑΤΑ ΚΑΙ ΠΟΙΝΕΣ** |
|  |  |
| Παραβάσεις. | 29. Πρόσωπο το οποίο: |
|  |  |
|  |  | (α) καθιστά διαθέσιμο στην αγορά οποιοδήποτε προϊόν το οποίο δεν συμμορφώνεται με τις διατάξεις του παρόντος Νόμου και/ή των Κανονισμών∙ |
|  |  |  |
|  |  | (β) δεν συμμορφώνεται με ειδοποίηση που του επιδίδεται δυνάμει του άρθρου 24∙ |
|  |  |  |
|  |  | (γ) δεν συμμορφώνεται με τις υποχρεώσεις που καθορίζονται στο Νόμο και/ή στους Κανονισμούς∙ |
|  |  |  |
|  |  | (δ) καθιστά διαθέσιμο στην αγορά οποιοδήποτε προϊόν χωρίς την απαιτούμενη δήλωση συμμόρφωσης ΕΕ και/ή τη σήμανση CE·  |
|  |  |  |
|  |  | (ε) καθιστά διαθέσιμο στην αγορά οποιοδήποτε προϊόν με ψευδή ή παραπλανητική δήλωση συμμόρφωσης ΕΕ και/ή σήμανση CE·  |
|  |  |  |
|  |  | (στ) δεν παραχωρεί στην αρμόδια αρχή, εντός της καθορισθείσας προθεσμίας, τη δήλωση συμμόρφωσης ΕΕ και/ή οποιαδήποτε έγγραφα ή πληροφορίες που αφορούν το συγκεκριμένο προϊόν και/ή πληροφορίες για το χώρο στον οποίο βρίσκεται το προϊόν, καθώς και για τις ποσότητες του προϊόντος που έχουν διατεθεί και/ή βρίσκονται αποθηκευμένες, και/ή εμποδίζει και/ή παρακωλύει με οποιοδήποτε τρόπο τις διαδικασίες αυτές και/ή παρέχει ψευδείς και/ή παραπλανητικές πληροφορίες και/ή έγγραφα σχετικά με τη διαδικασία αξιολόγησης της συμμόρφωσης·  |
|  |  |  |
|  |  | (ζ) εσκεμμένα παρακωλύει εξουσιοδοτημένο λειτουργό της αρμόδιας αρχής και/ή οποιοδήποτε τελωνειακό λειτουργό, ο οποίος ενεργεί κατ’ εφαρμογή οποιασδήποτε διάταξης του παρόντος Νόμου και/ή των Κανονισμών·  |
|  |  |
|  | διαπράττει αδίκημα. |
|  |  |
| Επιβολή διοικητικού προστίμου.  | 30.-(1) Η αρμόδια αρχή δύναται να επιβάλει πρόστιμο που δεν υπερβαίνει τις πενήντα χιλιάδες ευρώ (€50.000) σε οποιοδήποτε πρόσωπο το οποίο προβαίνει σε οποιοδήποτε από τα αδικήματα τα οποία προβλέπονται στο άρθρο 29, ενώ σε περίπτωση δεύτερης και/ή μεταγενέστερης παράβασης, δύναται να επιβάλει πρόστιμο που δεν υπερβαίνει τις εκατό χιλιάδες ευρώ (€100.000). |
|  |  |
|  | (2) Σε περίπτωση συνέχισης της παράβασης, για την οποία έχει επιβληθεί πρόστιμο με βάση το εδάφιο (1), η αρμόδια αρχή δύναται να επιβάλλει πρόστιμο μέχρι πεντακόσια ευρώ (€500) για κάθε ημέρα συνέχισης της παράβασης, ανάλογα με τη βαρύτητα αυτής.  |
|  |  |
| Διαδικασία επιβολής και υπολογισμού και είσπραξης προστίμων. | 31.-(1) Το επιβαλλόμενο δυνάμει του άρθρου 30 πρόστιμο υπολογίζεται ανάλογα με τη φύση, τη βαρύτητα και τη διάρκεια της παράβασης.  |
|  |  |
|  | (2) Κατά την επιβολή του προστίμου, η αρμόδια αρχή δύναται, αν το θεωρήσει σκόπιμο, να λάβει υπόψη της οποιαδήποτε ανάληψη δέσμευσης που παρέχεται έναντι της από τον παραβάτη ή εκ μέρους του παραβάτη, αναφορικά με τη γενόμενη παράβαση και την προοπτική άρσης ή αποκατάστασης αυτής. |
|  |  |
|  | (3) Το πρόστιμο επιβάλλεται με αιτιολογημένη απόφαση της αρμόδιας αρχής που βεβαιώνει την παράβαση, αφού ακούσει ή δώσει την ευκαιρία στο ενδιαφερόμενο πρόσωπο ή εκπρόσωπό του να ακουστεί προφορικώς ή γραπτώς.  |
|  |  |
|  | (4) Εναντίον της απόφασης για επιβολή προστίμου δύναται να ασκηθεί ιεραρχική προσφυγή σύμφωνα με το άρθρο 32.  |
|  |  |
|  | (5) Το διοικητικό πρόστιμο εισπράττεται από την αρμόδια αρχή όταν παρέλθει άπρακτη η προς άσκηση προσφυγής ενώπιον του Διοικητικού Δικαστηρίου προθεσμία των εβδομήντα πέντε (75) ημερών:  |
|  |  |
|  |  | (α) από την ημερομηνία κοινοποίησης της απόφασης για επιβολή ποινής προστίμου·  |
|  |  |  |
|  |  | (β) σε περίπτωση που ασκείται προσφυγή σύμφωνα με το εδάφιο (4), από την ημερομηνία κοινοποίησης της επί της ιεραρχικής προσφυγής απόφασης.  |
|  |  |
|  | (6) Σε περίπτωση παράλειψης πληρωμής του κατά τον παρόντα Νόμο επιβαλλόμενου από την αρμόδια αρχή διοικητικού προστίμου, η αρμόδια αρχή λαμβάνει δικαστικά μέτρα και το οφειλόμενο ποσό εισπράττεται ως αστικό χρέος οφειλόμενο προς τη Δημοκρατία.  |
|  |  |
| Ιεραρχική προσφυγή εναντίον απόφασης της αρμόδιας αρχής. | 32.-(1) Οποιαδήποτε απόφαση επιβολής διοικητικού προστίμου και/ή ανάκτησης εξόδων εκδίδεται, δυνάμει του παρόντος Νόμου, υπόκειται σε ιεραρχική προσφυγή ενώπιον του Υπουργού, εντός προθεσμίας τριάντα (30) ημερών από την ημέρα που το ενδιαφερόμενο πρόσωπο λαμβάνει γνώση της απόφασης.  |
|  |  |
|  | (2) Κατά την εκδίκαση της ιεραρχικής προσφυγής, ο Υπουργός δύναται: |
|  |  |
|  |  | (α) να ζητά από τον οικονομικό φορέα να προσκομίσει σε τακτή προθεσμία, αποδεικτικά στοιχεία σχετικά με την ακρίβεια των πραγματικών ισχυρισμών που αναφέρονται στην ιεραρχική προσφυγή, εφόσον αυτό κρίνεται αναγκαίο, επί τη βάσει των δεδομένων της συγκεκριμένης υπόθεσης λαμβάνοντας υπόψη τα έννομα συμφέροντα του οικονομικού φορέα και των λοιπών επηρεαζόμενων, και |
|  |  |  |
|  |  | (β) να θεωρεί ανακριβείς τους πραγματικούς ισχυρισμούς, εφόσον τα αποδεικτικά στοιχεία που ζητούνται σύμφωνα με τις διατάξεις της παραγράφου (α) δεν προσκομιστούν έγκαιρα ή θεωρηθούν ανεπαρκή από τον Υπουργό. |
|  |  |
|  | (3) O Υπουργός εξετάζει αμέσως κάθε προσφυγή που ασκείται δυνάμει του παρόντος άρθρου και αν σε οποιαδήποτε συγκεκριμένη περίπτωση θεωρήσει αυτό αναγκαίο ή σκόπιμο, ακούει ή με άλλο τρόπο παρέχει την ευκαιρία στον προσφεύγοντα να υποστηρίξει τους λόγους στους οποίους στηρίζεται η προσφυγή. Ο Υπουργός αποφασίζει για κάθε προσφυγή το ταχύτερο και κοινοποιεί την απόφαση του στον προσφεύγοντα εντός ενενήντα (90) ημερολογιακών ημερών από την ημερομηνία άσκησης της προσφυγής. |
|  |  |
|  | (4) Κατόπιν εξέτασης της προσφυγής, ο Υπουργός δύναται: |
|  |  |
|  |  | (α) να επικυρώσει την προσβαλλόμενη απόφαση· ή |
|  |  |  |
|  |  | (β) να ακυρώσει την προσβαλλόμενη απόφαση· ή |
|  |  |  |
|  |  | (γ) να τροποποιήσει την προσβαλλόμενη απόφαση. |
|  |  |
|  |  Νοείται ότι, σε περίπτωση ακύρωσης της απόφασης, ο Υπουργός δύναται να προβεί στην έκδοση νέας απόφασης σε αντικατάσταση της προσβαλλόμενης. |
|  |  |
|  | (5) Πρόσωπο το οποίο δεν ικανοποιείται από την απόφαση που εκδίδεται από τον Υπουργό δυνάμει του εδαφίου (4), δύναται να προσφύγει εντός εβδομήντα πέντε (75) ημερών στο Διοικητικό Δικαστήριο. |
|  |  |
| Ποινικά αδικήματα. | 33.-(1) Ανεξαρτήτως από την επιβολή διοικητικού προστίμου δυνάμει του άρθρου 30, πρόσωπο το οποίο:  |
|  |  |
|  |  | (α) καθιστά διαθέσιμο στην αγορά προϊόν το οποίο παρουσιάζει σοβαρό κίνδυνο για την υγεία και την ασφάλεια των προσώπων και/ή του περιβάλλοντος και/ή της δημόσιας ασφάλειας· |
|  |  |  |
|  |  | (β) παραβαίνει ειδοποίηση της αρμόδιας αρχής που εκδίδεται δυνάμει των άρθρων 24 και 25· |
|  |  |  |
|  |  | (γ) παρουσιάζεται, χωρίς την απαιτούμενη από τον παρόντα Νόμο έγκριση, ως Κοινοποιημένος Οργανισμός· |
|  |  |  |
|  |  | (δ) εκδίδει και/ή χρησιμοποιεί, χωρίς οποιαδήποτε έγκριση, πιστοποιητικό και/ή άλλο έγγραφο το οποίο εκδίδεται από Κοινοποιημένο Οργανισμό· |
| + |  |  |
|  |  | (ε) εκδίδει, πιστοποιητικό και/ή άλλο έγγραφο χωρίς να έχει ακολουθήσει την ενδεδειγμένη διαδικασία· |
|  |  |  |
|  |  | (στ) παρέχει ψευδή ή παραπλανητικά ή ανακριβή στοιχεία, πληροφορίες ή έγγραφα στην αρμόδια αρχή·  |
|  |  |  |
|  |  | διαπράττει αδίκημα και υπόκειται: |
|  |  |  |
|  |  | 1. σε περίπτωση πρώτης καταδίκης, σε φυλάκιση για περίοδο που δεν υπερβαίνει τα δύο (2) χρόνια ή σε πρόστιμο που δεν υπερβαίνει τις εκατό χιλιάδες ευρώ (€100.000) και/ή στις δύο ποινές μαζί·
 |
|  |  |  |
|  |  | 1. σε περίπτωση δεύτερης ή μεταγενέστερης καταδίκης, σε φυλάκιση για περίοδο που δεν υπερβαίνει τα τρία (3) χρόνια ή σε πρόστιμο που δεν υπερβαίνει τις εκατό πενήντα χιλιάδες ευρώ (€150.000) και/ή στις δύο ποινές μαζί.
 |
|  |  |
|  | **ΜΕΡΟΣ VΙΙ – ΑΝΑΚΤΗΣΗ ΕΞΟΔΩΝ ΚΑΙ ΑΠΟΖΗΜΙΩΣΕΙΣ** |
|  |  |
| Ανάκτηση δαπανών εκτέλεσης. | 34. Σε περίπτωση που δικαστήριο κρίνει ένοχο πρόσωπο για οποιοδήποτε από τα αδικήματα του άρθρου 33, σε σχέση με οποιοδήποτε προϊόν ή εκδίδει διάταγμα για δήμευση προϊόντων, έχει εξουσία, επιπρόσθετα από οποιαδήποτε άλλη διαταγή για έξοδα ή δαπάνες να διατάξει τον καταδικασθέντα, ή ανάλογα με την περίπτωση, οποιοδήποτε πρόσωπο έχει συμφέρον επί των προϊόντων, να αποζημιώσει την αρμόδια αρχή για οποιαδήποτε δαπάνη στην οποία υποβλήθηκε ή δυνατό να υποβληθεί: |
|  |  |
|  |  | (α) σε σχέση με οποιαδήποτε κατάσχεση ή κατακράτηση προϊόντων από ή για λογαριασμό της αρμόδιας αρχής· |
|  |  |  |
|  |  | (β) σε σχέση με συμμόρφωση της αρμόδιας αρχής με οδηγίες του Δικαστηρίου για τη δήμευση οποιουδήποτε προϊόντος· |
|  |  |  |
|  |  | (γ) σε σχέση με οποιαδήποτε έξοδα επιβαρύνθηκε η αρμόδια αρχή κατά την ενάσκηση των εξουσιών της δυνάμει του παρόντος Νόμου. |
|  |  |
| Ανάκτηση εξόδων αρμόδιας αρχής. | 35.-(1) Σε περίπτωση κατά την οποία οποιαδήποτε προϊόντα και/ή έγγραφα υποβάλλονται σε εξέταση και/ή δοκιμή και/ή έλεγχο και βάσει των πορισμάτων της εξέτασης και/ή δοκιμής και/ή ελέγχου, η αρμόδια αρχή επιδίδει ειδοποίηση δυνάμει των άρθρων 23, 24 ή 25, η αρμόδια αρχή δύναται να ζητήσει από τον οικονομικό φορέα, ανάλογα με την περίπτωση, να της καταβάλει το ποσό των εξόδων με το οποίο έχει επιβαρυνθεί για την αγορά, εξέταση και/ή δοκιμή του προϊόντος και/ή τον έλεγχο εγγράφων: Νοείται ότι, σε περίπτωση κατά την οποία η προαναφερόμενη ειδοποίηση ανακληθεί από την αρμόδια αρχή ή ακυρωθεί από το Διοικητικό Δικαστήριο, δυνάμει του άρθρου 146 του Συντάγματος, οποιοδήποτε εισπραχθέν ποσό καθίσταται επιστρεπτέο.  |
|  |  |
|  | (2) Όταν ο οικονομικός φορέας υποβάλλει αίτημα προς την αρμόδια αρχή για: |
|  |  |
|  |  | (α) συγκατάθεση για εκ νέου διαθεσιμότητα προϊόντος στην αγορά, ή |
|  |  |  |
|  |  | (β) άρση της απαγόρευσης της διάθεσης στην αγορά προϊόντων, των οποίων η θέση σε ελεύθερη κυκλοφορία στην αγορά αναστέλλεται από το Διευθυντή του Τμήματος Τελωνείων, |
|  |  |
|  | και των οποίων η διαθεσιμότητα στην αγορά αναστέλλεται ή η διάθεση στην αγορά απαγορεύεται από την αρμόδια αρχή, λόγω του ότι αυτά δεν φέρουν τη σήμανση CE ή δεν συνοδεύονται από τα απαιτούμενα έγγραφα, οφείλει να προκαταβάλει στην αρμόδια αρχή οποιαδήποτε έξοδα αυτή αναμένεται να υποστεί, για την εξέταση και/ή δοκιμή του προϊόντος και/ή τον έλεγχο εγγράφων ανεξάρτητα από το αποτέλεσμα της εξέτασης και/ή δοκιμής του προϊόντος και/ή τον έλεγχο εγγράφων. |
|  |  |
|  | (3) Εναντίον της απόφασης για την καταβολή των εξόδων σύμφωνα με το εδάφιο (1) δύναται να ασκηθεί ιεραρχική προσφυγή δυνάμει του άρθρου 32. |
|  |  |
|  | (4) Το ποσό των εξόδων, σύμφωνα με το εδάφιο (1), εισπράττεται από την αρμόδια αρχή, όταν περάσει άπρακτη η προθεσμία προς άσκηση προσφυγής ενώπιον του Διοικητικού Δικαστηρίου των εβδομήντα πέντε (75) ημερών: |
|  |  |
|  |  | (α) από την κοινοποίηση της απόφασης για την καταβολή των εξόδων, ή |
|  |  |  |
|  |  | (β) σε περίπτωση που ασκείται προσφυγή σύμφωνα με το άρθρο 32, από την κοινοποίηση της απόφασης επί της ιεραρχικής προσφυγής. |
|  |  |
|  | (5) Σε περίπτωση παράλειψης πληρωμής των κατά τον παρόντα Νόμο καταβαλλόμενων από οικονομικό φορέα εξόδων, η αρμόδια αρχή λαμβάνει δικαστικά μέτρα και το οφειλόμενο ποσό εισπράττεται ως αστικό χρέος οφειλόμενο προς τη Δημοκρατία. |
|  |  |
| Αποζημιώσεις για λήψη εσφαλμένων μέτρων εποπτείας της αγοράς.  | 36. Όταν η αρμόδια αρχή, κατά την ενάσκηση οποιασδήποτε εξουσίας ή αρμοδιότητας δυνάμει του παρόντος Νόμου και/ή των Κανονισμών για σκοπούς εποπτείας της αγοράς, επιφέρει μη νόμιμη απώλεια ή ζημιά στον οικονομικό φορέα, φέρει ευθύνη στη Δημοκρατία για την καταβολή αποζημιώσεων στο σχετικό πρόσωπο αναφορικά με την απώλεια ή ζημιά που προκαλείται συνεπεία της άσκησης της εν λόγω εξουσίας ή αρμοδιότητας, εκτός εάν ενήργησε καλόπιστα και δεν υπήρξε οποιαδήποτε παράβαση του παρόντος Νόμου και/ή των Κανονισμών σε σχέση με το προϊόν.  |
|  |  |
| Προστασία των λειτουργών της αρμόδιας αρχής από πολιτική ή ποινική δίωξη.  | 37. Δεν επιτρέπεται η καταχώριση αγωγής ή η ποινική δίωξη εναντίον οποιουδήποτε λειτουργού της αρμόδιας αρχής, σε σχέση με οτιδήποτε έπραξε ή διετάχθη να πράξει, καλή τη πίστει με βάση τον παρόντα Νόμο και/ή τους Κανονισμούς. |
|  |  |
|  | **ΜΕΡΟΣ VΙΙΙ – ΠΟΙΚΙΛΕΣ ΔΙΑΤΑΞΕΙΣ** |
|  |  |
| Επίδοση εγγράφων. | 38.-(1) Οποιαδήποτε έγγραφη επικοινωνία, περιλαμβανομένης της απόφασης της αρμόδιας αρχής ή του Υπουργού, δυνάμει του παρόντος Νόμου, δύναται να επιδοθεί σε κάθε επηρεαζόμενο πρόσωπο: |
|  |  |
|  |  | (α) με ιδιόχειρη παράδοση ή με την παράδοση του εγγράφου στην προσήκουσα διεύθυνση ή με αποστολή διά συστημένου ταχυδρομείου ή μέσω τηλεομοιοτύπου ή ηλεκτρονικού ταχυδρομείου, ή |
|  |  |  |
|  |  | (β) αν το πρόσωπο αυτό είναι νομικό πρόσωπο, με επίδοση του εγγράφου σύμφωνα με τις διατάξεις της παραγράφου (α) στο γραμματέα ή στο διευθυντή ή σε οποιοδήποτε διευθύνοντα σύμβουλο, ή |
|  |  |  |
|  |  | (γ) αν πρόκειται για ομόρρυθμη ή ετερόρρυθμη εταιρεία, με επίδοση του εγγράφου σύμφωνα με την παράγραφο (α) σε έναν από τους εταίρους ή σε πρόσωπο το οποίο έχει τον έλεγχο ή τη διεύθυνση των εργασιών της εταιρείας αυτής. |
|  |  |
|  | (2) Για τους σκοπούς εφαρμογής των διατάξεων της παραγράφου (α) του εδαφίου (1), η προσήκουσα διεύθυνση οποιουδήποτε προσώπου στο οποίο μπορεί να επιδοθεί έγγραφη επικοινωνία δυνάμει των διατάξεων του παρόντος Νόμου, είναι η τελευταία γνωστή διεύθυνση αυτού, εξαιρουμένων των ακόλουθων περιπτώσεων: |
|  |  |
|  |  | (α) στην περίπτωση επίδοσης σε νομικό πρόσωπο, η προσήκουσα διεύθυνση είναι η διεύθυνση του εγγεγραμμένου ή του κεντρικού γραφείου του νομικού προσώπου, |
|  |  |  |
|  |  | (β) στην περίπτωση επίδοσης σε ομόρρυθμη ή ετερόρρυθμη εταιρεία, η προσήκουσα διεύθυνση είναι το κεντρικό γραφείο της εταιρείας αυτής: |
|  |  |
|  |  Νοείται ότι, το κεντρικό γραφείο ενός νομικού προσώπου εγγεγραμμένου εκτός της Δημοκρατίας ή μιας εταιρείας η οποία διεξάγει εργασία εκτός της Δημοκρατίας είναι το κεντρικό γραφείο αυτών στη Δημοκρατία. |
|  |  |
| Καθήκοντα και αρμοδιότητες Συντονίστριας Αρχής. | 39.-(1) Η Συντονίστρια Αρχή, άνευ επηρεασμού οποιωνδήποτε άλλων αρμοδιοτήτων και υποχρεώσεων της, όπως αυτές καθορίζονται στον παρόντα Νόμο και/ή στους Κανονισμούς, είναι υπεύθυνη για:  |
|  |  |
|  |  | (α) τη λειτουργία της Κοινοποιούσας Αρχής· |
|  |  |  |
|  |  | (β) την κοινοποίηση εγκεκριμένων οργανισμών, δυνάμει του άρθρου 11· |
|  |  |  |
|  |  | (γ) την ενημέρωση της Επιτροπής σχετικά με τις διαδικασίες αξιολόγησης και κοινοποίησης των εγκεκριμένων οργανισμών, την παρακολούθηση των κυπριακών κοινοποιημένων οργανισμών, καθώς και για τυχόν αλλαγές στις πληροφορίες αυτές· |
|  |  |  |
|  |  | (δ) την ενημέρωση των οικονομικών φορέων και των καταναλωτών για την εφαρμογή του παρόντος Νόμου· |
|  |  |  |
|  |  | (ε) το συντονισμό των αρμοδίων αρχών με σκοπό την αποτελεσματική εφαρμογή του παρόντος Νόμου· |
|  |  |  |
|  |  | (στ) την παροχή συμβουλών και την καθοδήγηση των αρμόδιων αρχών, σε σχέση με την εφαρμογή του παρόντος Νόμου. |
|  |  |
|  | (2) Η Συντονίστρια Αρχή, λαμβάνει οποιαδήποτε άλλα μέτρα κρίνει σκόπιμα για την αποτελεσματική εφαρμογή του Κανονισμού (ΕΕ) 2019/1020, σύμφωνα με τις σχετικές πρόνοιές του, μεριμνώντας κυρίως για: |
|  |  |
|  |  | (α) τον ορισμό και τη λειτουργία του ενιαίου γραφείου σύνδεσης σύμφωνα με το άρθρο 10· |
|  |  |  |
|  |  | (β) την ορθή εφαρμογή του άρθρου 13· |
|  |  |  |
|  |  | (γ) τη λειτουργία του Συστήματος Πληροφοριών και Επικοινωνίας (άρθρο 34), ορίζοντας ταυτόχρονα εθνικό συντονιστή· |
|  |  |  |
|  |  | (δ) τον ορισμό εκπροσώπου στο Ενωσιακό Δίκτυο Συμμόρφωσης των Προϊόντων (άρθρο 29). |
|  |  |
|  | (3) Η Συντονίστρια Αρχή ορίζεται ως το ενιαίο γραφείο σύνδεσης, σύμφωνα με το άρθρο (10) παράγραφος (3) του Κανονισμού (ΕΕ) 2019/1020. |
|  |  |
|  | (4) Η Συντονίστρια Αρχή ενεργεί ως αρμόδια αρχή στις περιπτώσεις προϊόντων που ενώ φέρουν τη σήμανση CE, δεν καλύπτονται από οποιαδήποτε εθνική και/ή ευρωπαϊκή νομοθεσία η οποία να προβλέπει την επίθεση της σήμανσης.  |
|  |  |
|  | (5) Η Συντονίστρια Αρχή οφείλει να τηρεί την εμπιστευτικότητα οποιωνδήποτε πληροφοριών λαμβάνει κατά την ενάσκηση των αρμοδιοτήτων και εξουσιών που της παραχωρούνται από τον παρόντα Νόμο. |
|  |  |
| Αμοιβαία αναγνώριση. | 40. Ο Κυπριακός Οργανισμός Προώθησης Ποιότητας, ορίζεται ως το σημείο επαφής σύμφωνα με το άρθρο 9 του Κανονισμού (ΕΕ) 2019/515. |
|  |  |
| Έκδοση Κανονισμών. | 41.-(1)Το Υπουργικό Συμβούλιο έχει εξουσία να εκδίδει Κανονισμούς οι οποίοι εγκρίνονται από τη Βουλή των Αντιπροσώπων για την καλύτερη εφαρμογή των διατάξεων του παρόντος Νόμου. |
|  |  |
|  | (2) Χωρίς επηρεασμό της γενικότητας του πιο πάνω εδαφίου, το Υπουργικό Συμβούλιο εγκρίνει Κανονισμούς, οι οποίοι κατατίθενται στη Βουλή των Αντιπροσώπων, για κάθε συγκεκριμένη κατηγορία προϊόντων του Παραρτήματος του παρόντος Νόμου με σκοπό την εναρμόνιση με αντίστοιχες ευρωπαϊκές νομοθεσίες, οι οποίοι δύνανται να περιλαμβάνουν μεταξύ άλλων: |
|  |  |
|  |  | (α) τον καθορισμό των αρμοδίων αρχών για τις συγκεκριμένες κατηγορίες προϊόντων· |
|  |  |  |
|  |  | (β) τον καθορισμό τελών τα οποία εισπράττει η αρμόδια αρχή για την έκδοση εγκρίσεων, αδειών ή την παραχώρηση δικαιωμάτων, όπου αυτό απαιτείται από τους Κανονισμούς· |
|  |  |  |
|  |  | (γ) τον καθορισμό αδικημάτων για την παράβαση διατάξεων τους και την πρόβλεψη ποινών, ανάλογα με τη φύση της παράβασης, οι οποίες δεν δύνανται να υπερβαίνουν, σε περίπτωση φυλάκισης τα τρία (3) χρόνια και σε περίπτωση χρηματικής ποινής τις εκατό πενήντα χιλιάδες ευρώ (€150.000) και/ή τις δύο ποινές μαζί. |
|  |  |
| Κατάργηση και μεταβατικές διατάξεις30(I) του 200229(I) του 2003258(I) του 200489(I) του 200571(I) του 20097(I) του 201190(I) του 201154(I) του 2013. | 42.-(1)Τηρουμένων των υπόλοιπων διατάξεων του παρόντος άρθρου, οι περί των Βασικών Απαιτήσεων που πρέπει να πληρούν Καθορισμένες Κατηγορίες Προϊόντων Νόμοι του 2002 έως 2013 καταργούνται. |
|  |  |
|  | (2) Οποιοιδήποτε κανονισμοί, γνωστοποιήσεις ή άλλες κανονιστικές πράξεις, που έγιναν ή εκδόθηκαν δυνάμει των καταργηθέντων νόμων και που ίσχυαν αμέσως πριν από την έναρξη ισχύος του παρόντος Νόμου, θεωρούνται ότι έγιναν ή εκδόθηκαν δυνάμει του παρόντος Νόμου και θα συνεχίσουν να ισχύουν, εκτός στην έκταση που αντιφάσκουν με τον παρόντα Νόμο ή με τους δυνάμει αυτού εκδιδόμενους Κανονισμούς, μέχρις ότου καταργηθούν με γνωστοποίηση του Υπουργού.  |
|  |  |
|  | (3) Κάθε έγγραφο, το οποίο αναφέρεται σε οποιαδήποτε διάταξη των καταργηθέντων νόμων, ερμηνεύεται ότι αναφέρεται στην αντίστοιχη, αν υπάρχει, διάταξη του παρόντος Νόμου. |
|  |  |
|  | (4) Κάθε ειδοποίηση ή απόφαση που εκδόθηκε με βάση τους καταργηθέντες νόμους και ίσχυε αμέσως πριν από την έναρξη ισχύος του παρόντος Νόμου, θα συνεχίσει να ισχύει, στην έκταση που δεν αντιφάσκει με τον παρόντα Νόμο ή αν και μέχρις ότου ακυρωθεί, ανασταλεί ή λήξει δυνάμει των διατάξεων του παρόντος Νόμου. |
|  |  |
|  | (5) Οποιαδήποτε αναφορά γίνεται στους Κανονισμούς στους καταργηθέντες νόμους, νοείται ότι αναφέρεται σε άρθρα του παρόντος Νόμου με παρόμοιο στόχο, μέχρι ότου τροποποιηθούν ή καταργηθούν οι Κανονισμοί.  |
|  |  |
| Έκδοση Διαταγμάτων από τον Υπουργό.  | 43. Ο Υπουργός δύναται να εκδίδει Διατάγματα με τα οποία να τροποποιεί το Παράρτημα του παρόντος Νόμου.  |
|  |  |
| Έναρξη ισχύος. | 44. Ο παρών Νόμος τίθεται σε ισχύ με τη δημοσίευσή του στην Επίσημη Εφημερίδα της Δημοκρατίας. |
|  |  |

|  |
| --- |
| **ΠΑΡΑΡΤΗΜΑ**(Άρθρα 2, 3 και 41) |
| Οι πιο κάτω κατηγορίες προϊόντων ή φαινόμενα που διέπουν κατηγορίες προϊόντων εμπίπτουν στο πεδίο εφαρμογής του παρόντος Νόμου:1. Ανελκυστήρες και κατασκευαστικά στοιχεία ασφάλειας ανελκυστήρων.
2. Απλά δοχεία πίεσης.
3. Διαγνωστικά ιατροτεχνολογικά προϊόντα in vitro.
4. Εγκαταστάσεις με συρματόσχοινα για τη μεταφορά προσώπων.
5. Είδη πυροτεχνίας.
6. Εκπομπή θορύβου στο περιβάλλον από εξοπλισμό προς χρήση σε εξωτερικούς χώρους.
7. Εκρηκτικές ύλες εμπορικής χρήσης.
8. Ενεργά εμφυτεύσιμα ιατρικά βοηθήματα.
9. Εξοπλισμός υπό πίεση.
10. Ηλεκτρολογικός εξοπλισμός χαμηλής τάσης.
11. Ηλεκτρομαγνητική συμβατότητα.
12. Ιατροτεχνολογικά προϊόντα.
13. Μέσα ατομικής προστασίας.
14. Μη αυτόματα ζυγιστικά όργανα.
15. Μηχανήματα.
16. Όργανα μετρήσεων.
17. Παιχνίδια.
18. Ραδιοεξοπλισμός.
19. Σκάφη αναψυχής και ατομικά σκάφη.
20. Συσκευές και συστήματα προστασίας που προορίζονται για χρήση σε εκρήξιμες ατμόσφαιρες.
21. Συσκευές με καύση αέριων καυσίμων.
 |

ΜΚ/ΓΣΤ

Νομοσχέδια 2021